Kuća Tirel

Kuća Tirel od Visokog sada je jedna od velikih plemenitih kuća Vesterosa koja vlada kao gospodar Hvata. Velika i moćna kuća,čije bogatstvo prevazilaze samo Lanisteri,Tireli mogu da okupe najveće vojske,a flota njihovih vazala na čelu sa gospodarima Sjenice,Redvinima,prevazilazi i kraljevsku flotu.

Njihovo sjedište moći je drevni zamak Visoki sad,a njihov grb je zlatna ruža na zelenom polju.Nihove riječi su "Rastemo snažno!".Tireli tradicionalno nose titule zaštitnika Juga,viskokog maršala Hvata i zaštitnika Krajina.Pripadnici porodice često imaju kovrdžavu,smeđu kosu i zlatne ili smeđe oči.

Kraljevstvo Hvata
Tireli se nikada nisu uzdigli kao kraljevi.Po ženskoj liniji vuku porijeklo od kuće Gardner,velikih kraljeva Hvata,koji su vladali sa Hrastovog trona.Osnivač kuće bio je ser Alester Tirel,andalski vitez čuven po junaštvu i zakleti štit kralja Gavejna V Gardnera.Njegov sin prvenac takođe je bio veliki vitez,ali nakon njegove smrti na turniru glava Tirela postao je njegov drugorođeni sin Garet.On je bio knjiški tip i nikada nije postao vitez,pa su od njegovog vremena Tireli bili visoki kućeupravitelji Gardnera.

Tireli su bili politički veoma aktivni,bez obzira na njihovu relativno potcjenjujuću ulogu.Tireli su vladali kao regenti,smirivali pobune,protjerali Menderlije iz Hvata i postavljali kraljeve.Kralj Mern VI Gardner je dao ruku svoje ćerke Tirelu i to je moćnoj kući dalo pravo da naslijedi Gardnere nakon njihovog pada.

Targarijenska era
Nakon poraza kralja Merna IX Gardnera Tireli su postali gospodari Visokog sada,gospodari Hvata i zaštitnici Juga.Ples zmajeva zatekao je Tirele sa maloljetnim lordom na čelu porodice pa je umjesto njega vladala njegova majka.Njena želja da Hvat ostane neutralan nije naišla na odobravnje njenih vazala,koji su se podijelili između "cnih" i "zelenih".

Kada je Deron I Targarijen,Mladi zmaj,pokušao da okupira Dornu postavio je lorda Tirela za namjesnika.Kada je lord Tirel,veliki ljubitelj Dornjanki,povukao konopac koji je slugama trebao da signalizira da mu pošalju ženu u krevet,na njega se sručila korpa crnih škorpiona.

Tokom Robertove pobune kuća Tirel ostala je odana Erisu II Targarijenu i pod vođstvom lorda Mejsa Tirela nastupala protiv pobunjenika.Vojska Visokog sada zadala je budućem kralju Robertu I Barateonu njegov prvi i jedini poraz u bici kod Ešforda.Lord Mejs Tirel voli da ističe svoje zasluge u ovoj bici, i ako je prethodnica Rendila Tarlija odradila sav posao.

Igra prestola
U izgnanstvu,Viseris Targarijen vjeruje da će kuća Tirel stati pod njegov barjak ako pokuša da povrati Gvozdeni tron.

Ser Loras Tirel učestvuje u Desničinom turniru i biva napadnut od strane ser Gregora Kleganija nakon što ga je Loras zbacio sa sedla (trikom).Sendor Klegani spašava Lorasa i ovaj mu predaje titulu šampiona.

Kada Renli Barateon istakne svoje pravo na presto nakon Robertove smrti Loras ga podržava i bježi sa njim iz Kraljeve luke.

Lord Mejs Tirel je sa svojim rođacima pozvan da se zakune na vjernost novom kralju na Gvozdenom tronu,Džofriju I Barateonu.

Sudar kraljeva
Kuća Tirel se opredjeljuje za kralja Renlija I Barateona.Nakon njegove smrti od strane sjenke koju je poslala sveštenica Crvenog boga dio Mejsovih vazala prelazi Stanisu I Barateonu.Lord Mejs Tirel odlučuje da stane na stranu Gvozdenog prestola i zajedno sa Tivinom Lanisterom spašava kralja Džofrija i prestonicu od Stanisa u bici na Crnobujici.Mejs Tirel je nagrađen mjestom u Malom vijeću,a njegovi vazali,lordovi Redvin i Rovan,mjestima savjetnika.Ser Garlan Tirel dobija kao nagradu sjedište kuće Florent,Bistrovodu i time nastaje kuća Tirel od Bistrovode.

Oluja mačeva
Tireli dopremaju zalihe hrane izgladnjelim stanovnicima Kraljeve luke i stvaraju veliku popularnost budućoj mladoj kraljici Mardžeri Tirel.Gospa Olena Tirel,majka lorda Mejsa i istinska glava porodice,sreće se sa Sansom Stark i nakon toga sa Maloprstićem planira kako da ubije Džofrija.Njen plan se ostvaruje na Džofrijevoj i Mardžerinoj svadbi,a optužen je lažno Tirion Lanister.Lord Mejs je u sastavu suda koji treba da donese Tirionu presudu i on želi da ga osudi na smrt,nesvjestan planova svoje majke.

Gozba za vrane
Kraljica Regent,Sersei Lanister,nakon smrti svog oca i postavljenja njenog sina Tomena za novog kralja dolazi u sukob sa Tirelima i Tomenovom kraljicom Mardžeri.Ona želi da se riješi tirelskog uticaja na dvoru i da ukloni Mardžeri koje se potajno plaši.Ona šalje Mejsa Tirela da opsjedne Krajoluj ,a ser Lorasa,novoimenovanog člana Kraljeve garde na Zmajkamen.

Novi visoki septon hapsi Mardžeri zbog optužbi za blud,ali lord Rendil Tarli stiže u Kraljevu luku sa svojom vojskom i obezbjeđuje da se Mardžeri povjeri njemu na čuvanje do njenog procesuiranja.Lord Mejs ostavlja opsadu Krajoluja i vraća se u prestonicu,a ser Loras je gadno ranjen pri zauzimanju Zmajkamena.

Ples sa zmajevima
U Kraljevoj luci lord Mejs Tirel postaje desnica mladog kralja Tomena.Njegovi vazali ,lordovi Tarli i Rovan, postaju članovi malog vijeća kao gospodari zakona i brodova.Varis,pauk,ubija ser Kevana Lanistera u nadi da će uzdrmati Tirel-Lanisterski savez.

Kuća Tirel na kraju trećeg vijeka

 * lord Mejs Tirel-gospodar Visokog sada,Branilac Krajina,Visoki maršal Hvata,zaštitnik Juga i kraljeva desnica
 * gospa Aleria Hajtauer-njegova žena;
 * Vilas Tirel-njegov najstariji sin;bogalj;
 * lord Garlan Tirel-zvan Garlan Galantni,titularni lord Bistrovodne utvrde;
 * ser Loras Tirel-znan kao Vitez od cvijeća;vitez kraljeve garde;
 * kraljica Mardžeri Tirel-žena kralja Tomena I Barateona i udovica kraljeva Renlija I i Džofrija I;
 * gospa Olena Redvin-znana kao Kraljica trnja,njegova majka;
 * gospa Mina Tirel-njegova sestra;udata za lorda Pakstera Redvina;
 * gospa Džana Tirel-njegova sestra,udata za ser Džona Fosoveja;
 * Gart Tirel-lord senšal Visokog sada;

Domaćinstvo

 * meštar Lomis
 * Igon Vivern-kepetan garde
 * ser Vortimer Krejn-kastelan
 * ser Bejerd Norkros-zakleti vitez
 * ser Vilam Viters-zakleti vitez
 * ser Mark Mulendor-zakleti vitez

Zaklete kuće

 * Kuća Ambrouz
 * Kuća Eplton
 * Kuća Ešford
 * Kuća Bizerbari
 * Kuća Blekber
 * Kuća Balver
 * Kuća Kesvel
 * Kuća Kokšo
 * Kuća Kordvejner
 * Kuća Kostejn
 * Kuća Krejn
 * Kuća Kaj
 * Kuća Hajtauer
 * Kuća Medous
 * Kuća Meriveder
 * Kuća Mulendor
 * Kuća Oukhart
 * Kuća Pik
 * Kuća Redvin
 * Kuća Šermer
 * Kuća Tarli
 * Kuća Tireli od Bistrovodne utvrde
 * Kuća Varner
 * Kuća Vivel

Reference

 * http://awoiaf.westeros.org/index.php/House_Tyrell 13.6.2015. 19:44